Rideau Hall

Rideau Hall (virallisesti Government House) on Kanadan kenraalikuvernöörin virka-asunto. Rakennus sijaitsee Ottawassa, Kanadan pääkaupungissa. Siinä on noin 175 huonetta ja 27 ulkorakennusta tontin ympärillä. Rideau Hall sijaitsee juuri Ottawan keskustan ulkopuolella. Se on yksi kahdesta Kanadan kruunun ylläpitämistä virallisista varakuninkaan virka-asunnoista, joista toinen sijaitsee Quebecissä. Rideau Hallia käytetään myös Kanadan hallitsijan virallisena asuinpaikkana hänen ollessaan Kanadassa. Historia Kanadalainen liikemies Thomas McKay rakennutti vuonna 1838 Rideau Hall -huvilan. Se on nimetty lähellä olevan Rideaun kanavan mukaan, jonka rakennuttamiseen McKay osallistui. Vuonna 1864 huvilaa ruvettiin käyttämään tilapäisesti kenraalikuvernööri Charles Monckin asuntona. Tämän jälkeen rakennusta laajennettiin merkittävästi. Kanadan kruunu osti kiinteistön vuonna 1868, mutta vasta vuonna 1913 se vakiintui pysyväksi kenraalikuvernöörin virka-asunnoksi. Lähteet